RCA Records

RCA Records (նախկինում իրավաբանորեն վաճառվել է որպես RCA Records Label), Sony Music ընկերության կողմից հիմնադրված ամերիկյան ձայնագրման լեյբլ՝ Sony Corporation of America-յի դուստր ընկերություն։ Այն Sony Music-ի չորս առաջատար լեյլբներից մեկն է, RCA Records-ի նախկին մրցակից Columbia Records-ի, ինչպես նաև Arista Records-ի և Epic Records-ի հետ միասին։ Լեյբլը տարբեր ժանրերի երաժշտություն է թողարկում, ներառյալ փոփը, դասականը, ռոքը, աֆրոբիթը, էլետրոնայինը, ռիթմ ընդ բլյուզը, ջազը և քանթրին։ Լեյբլի անվանումը ծագում է դրա արդեն գոյություն չունեցող մայր ընկերության՝ Radio Corporation of America (, RCA) սկզբնատառերից։ Այն ամբողջությամբ ձեռք է բերվել Bertelsmann ընկերության կողմից 1986 թվականին, ինչը դարձրել է այն Bertelsmann Music Group-ի մի մասը)։ Սակայն 2004 թվականին RCA Records-ը դարձել է Sony BMG Music Entertainment-ի՝ BMG-ի և Sony Music-ի միաձուլման մի մասը և ձեռք է բերվել վերջինիս կողմից 2008 թվականին՝ Sony BMG-ի կազմալուծումից և Sony Music-ի վերակառուցվելուց հետո։ Այն երկրորդ ամենահին ձայնագրման լեյբլն է ամերիկյան պատմության մեջ՝ Columbia Records քույր լեյբլից հետո։

2019 թվականի դեկտեմբերի դրությամբ՝ RCA Records-ի հետ պայմանագիր կնքած արտիստների թվում էին Քրիստինա Ագիլերան, A$AP Rocky-ն, Քրիս Բրաունը, Մայլի Սայրուսը, Dave Matthews Band-ը, Դևիդ Քրեյգը, Foo Fighters-ը, Բեքի Ջին, G-Eazy-ն, Չայլդիշ Գամբինոն, Մարտին Գարիքսը, Բադի Գայը, H.E.R-ը, Էնրիկե Իգլեսիասը, Կեշան, Ալիշա Քիզը, Քալիդը, Նորմանին, Pentatonix-ը, Փինքը, Մարկ Ռոնսոնը, Շակիրան, SZA-ը, Բրայսոն Թիլերը, Ջասթին Թիմբերլեյքը, Աշերը, Walk the Moon-ը և Զեյնը։

Լեյբլի գոյության ընթացքում այն որոշ վիճաբանությունների է մասնակցել տարբեր արտիստների հետ, այդ թվում նաև Քելլի Քլարկսոնի, Ավրիլ Լավինի և Քենի Ռոջերսի հետ։

Այլ RCA լեյբլներ
RCA Records (UK)՝ 2006 թվականից սկսած Sony Music UK-ի ստորաբաժանում, որը հանդես է գալիս որպես Sony Music-ի ամերիկյան և բազմազգ կատարողների ներմուծող լեյբլ, ինչպես նաև ստորագրում է բրիտանացի և իռլանդացի արտիստներին, ինչպիսիք են Պալոմա Ֆեյթը, Everything Everything-ը, Լորա Մվուլան, Little Mix-ը, Օլլի Մերսը և Kodaline-ը։
RCA Red Seal Records՝ The RCA Red Seal դասական երաժշտության լեյբլը ներկայումս Sony Masterworks-ի մի մասն է։
RCA Records (France)՝ Sony Music France-ի ստորաբաժանում։ Հիմնադրվել է 1978 թվականին՝ որպես RCA Cinematre։ 2006 թվականին վերանվանվել է իր ներկայիս անվանման վրա։
RCA Records (Italy)՝ Sony Music Italy-ի ստորաբաժանում։ Հիմնադրվել է 1949 թվականին՝ որպես RCA Italiana։ Այն փակվել է 1987 թվականին և վերսկսել գործունեությունը 2006 թվականին։
RCA Victor՝ RCA Records-ի նախկին անվանումը, որը ներկայումս տեղայնացնում է էլեկտրոնային, ռոք և սաունդթրեք ալբոմներ, ինչպես օրինակ «Երաժշտության ձայնը» () ֆիլմի սաունդթրեքը, Խոսե Ֆելիսիանոյի «Feliz Navidad» ալբոմը, The Fashion խմբի նույնանուն ալբոմի եվրոպական թողարկումը, Իմոջեն Հիփի ալբոմների ամերիկյան թողարկումները, Էլվիս Փրեսլիի որոշ ալբոմները և այլ դասական ալբոմներ։
RCA Records (Australia)՝ Sony Music Australia-ի ստորաբաժանում։ Հիմնադրվել է 1963 թվականին ավստրալիացի արտիստների համար։ 1976 թվականին վերանվանվել է RCA Limited Australia and New Zealand և սկսել է աշխատել ավստրալիացի և նորզելանդացի արտիստների համար։ 2006 թվականին վերանվանվել է իր ներկայիս անվանման վրա։
Bluebird Records՝ հիմնվելով RCA Victor-ի կողմից 1932 թվականին, Bluebird-ն ի սկզբանե եղել է էժանագին լեյբլ, որը հիմնականում արտադրել է ջազ, բլյուզ և քանթրի երաժշտություն։ Bluebird լեյբլը ներկայումս առաջարկում է մեծ մասամբ ջազ թողարկումներ, ինչպես նաև պատմական ջազ, սուինգ և փոփ երգերի վերաթողարկումներ, որոնք ի սկզբանե թողարկվել էին RCA Victor լեյբլում։

Նախորդ լեյբլներ
 RCA Victor Label Group՝ RCA Victor Label Group-ը բաղկացած է եղել RCA Victor, Windham Hill Records և Bluebird Records լեյբլներից։
RCA-տեղայնացնող լեյբլներ՝ A&M Records, Colpix Records, Colgems Records, Calendar/Kirshner, Chelsea Records, Grunt Records, Windstar Records, Midland International, Loud Records, 20th Century Fox Records, Planet Records, Total Experience Records, Wooden Nickel Records, Millennium Records, Duble Kick Entertainment և Tortoise International Records (Դետրոյթ)։
 Black Seal Music՝ RCA Records-ի կարճ ժամանակի ընթացքում գոյություն ունեցող դուստր լեյբլ, որը թողարկել է միայն ինդի ռոք երաժշտություն։ Black Seal-ում ձայնագրված արտիստների թվում են Ալբերթ Հեմոնդ կրտսերը, Audrye Sessions-ը, Cory Chisel and The Wandering Sons-ը և The Union Line-ը։

Ղեկավարներ 
Փիթեր Էդջ՝ Նախագահ և գլխավոր տնօրեն
Ջոն Ֆլեքենսթեյն՝ Համանախագահ
Ջո Ռիչիտելի՝ Համանախագահ
Մարկ Փիթս՝ Urban Music-ի նախագահ
Քիթ Նաֆթալի՝ A&R-ի նախագահ

Արտիստներր

Պատկերասրահ

Ծանոթագրություններ

Հետագա ընթերցում
 Բրայան, Մարթին Ֆ.՝ «Report to the Phonothèque Québécoise on the Search for Archival Documents of Berliner Gram-O-Phone Co., Victor Talking Machine Co., R.C.A. Victor Co. (Montréal), 1899–1972», Հետագա ընդլայնում՝ խմբ. «Montréal: Phonothèque Québécoise», 1994. 19, [1] էջ։

Արտաքին հղումներ 
 RCA Records-ի պաշտոնական կայք
 RCA Label Group UK-ի պաշտոնական կայք
 
 
 RCA Victor Համացանցի արխիվ Great 78 Project-ում

Ձայնագրման լեյբլներ
1901 հիմնադրումներ
Ամերիկյան ընկերություններ